Plaasmoorde!!!!! Farm Murders!!!!! - Page 453 - Stormfront
Page 453 of 673 « First < 353 403 439 440 441 442 443 444 445 446 447 448 449 450 451 452 453 454 455 456 457 458 459 460 461 462 463 464 465 466 467 503 553 > Last »
07-27-2009, 04:44 AM #4521
Rowers slaan weer toe in wildtuin
Rowers het Sondag die tweede keer in twee weke op die Afsaal-piekniekplek naby Skukuza in die Krugerwildtuin toegeslaan.
Altesame R180 000 is tydens die twee voorvalle by Afsaal langs die pad tussen Skukuza en die Malalanehek gebuit.
Twee gewapende mans het mnr. Rudi Hattingh, assistentbestuurder van die piekniekplek, Sondagaand oorval kort nadat hy die winkel omstreeks 17:00 gesluit het.
Daar was geen toeriste nie.
Hulle het Hattingh gedwing om die kluis oop te sluit en het R95 000 gesteel. Daarna het hulle hom met skoenveters vasgebind en met sy motor gevlug.
Die voertuig is later die aand sowat 500 m van die Numbi-hek gevind.
Die rowers het deur die grensdraad gekruip om uit die wildtuin te kom, het insp. Oubaas Coetzer, polisiewoordvoerder by Skukuza, gesê.
Twee van dié rowers het waarskynlik ook voorverlede Sondag saam met twee makkers by Afsaal ingebreek.
Hulle het ’n hoeksnymasjien gebruik om die veiligheidshek en die kluis oop te sny.
’n Bedrag van R85 000 is toe gesteel.
Die polisie het die vier se spore van Afsaal sowat 40 km ver deur die wildtuin gevolg.
Hulle is ook naby die Numbi-hek deur die grensdraad.
Die polisie ondersoek die moontlikheid dat mense van binne die wildtuin inligting uitlap oor wat by Afsaal aangaan.
07-27-2009, 04:45 AM #4522
Pretoriase man sterf ná vies padgebruikers stry
07-27-2009, 04:47 AM #4523
Doodgeskiet, skynbaar sonder rede
’n Man van Centurion is onder raaiselagtige omstandighede in sy slaapkamer doodgeskiet.
Volgens kapt. Tessa Jansen, polisiewoordvoerder, is daar geen teken van gedwonge toegang tot die huis in die Thatch-field Manor-veiligheidslandgoed in Centurion nie.
Die man (37), sy vrou en baba (vyf maande) was almal Vrydagaand omstreeks 21:00 in die slaapkamer toe die kamerdeur skielik oopgaan. “Die man het dit toegemaak en teruggegaan bed toe, maar die deur het weer oopgegaan,” het Jansen gesê.
Toe die man weer opstaan om die deur toe te maak, is hy twee keer in die bolyf geskiet.
Jansen het gesê hulle is nie seker wat die motief vir die moord is nie. “Daar is baie waardevolle items in die huis en verskeie motors in die motorhuis, maar niks is gesteel nie.”
Jansen het gevra dat enigiemand met inligting die Wierdabrug-polisiekantoor skakel.
07-27-2009, 04:51 AM #4524
Tshwane-polisie byeen oor moorde
Die Tshwane-metropolisie en die polisie gaan dringend vergader om ’n oplossing vir die vlaag van moorde en ander misdade in die ooste van Pretoria te soek.
Komm. Mpho Mmutle, die Tshwane-metro se strategiese uitvoerende direkteur vir gemeenskapsveiligheid, het in ’n verklaring gesê sy departement is uiters bekommerd en ontsteld oor die vlaag van misdade.
Luidens die verklaring het die metropolisie se streekdirekteure en bevelvoerders reeds Vrydag byeengekom om ’n plan van aksie saam te stel om verdagtes aan te keer en verdere voorvalle te keer.
Beeld het die afgelope paar dae oor ’n hele reeks aanvalle en moorde in die ooste van Pretoria berig.
Mnr. Johann Blignaut (54) is Vrydag dood toe hy in die kop geskiet is waar hy in sy lapa by sy huis in Moreletapark gewerk het.
Mnr. Bob Round (79) wou vermeende misdadigers wat sy kleinhoewe by Shere as ontsnaproete gebruik het konfronteer toe hy ook doodgeskiet is.
Ook mnr. Wim van den Bosch is op sy hoewe in Mooiplaats aangeval. Sy ouers, Johan (63) en Cobi (60), is sowat vier maande gelede op dieselfde plek vermoor.
Mnr. Console Tleane, woordvoerder van Tshwane-gemeenskapsveiligheid, het belowe om die publiek op hoogte te hou oor die uitkoms van die noodvergadering.
07-27-2009, 04:54 AM #4525
'Misdaad in SA 'n terroriste-aanval'
07-27-2009, 04:59 AM #4526
Te bang om hulp by hospitaal te vra
’n Dokter van ’n Johannesburgse staatshospitaal het glo ’n pasiënt aangerand en sy krukke gebreek.
Mnr. James White (58) van Rosettenville, in die suide van die stad, het gesê hy moes ná die voorval op eie houtjie by die huis kom en loop nou met behulp van ’n stok.
Hy het die naweek ’n klag by die polisie ingedien en insp. Lorraine van Emmerik, polisiewoordvoerder, het bevestig die polisie ondersoek ’n klag van aanranding.
Volgens White probeer hy al die afgelope 18 maande om behandeling by die Charlotte Maxeke-hospitaal (voorheen die Johannesburgse Hospitaal) vir sy heup en been te kry.
Sy beserings hou hoofsaaklik verband met ’n motorfietsongeluk 16 jaar gelede waarin ’n minibus-taxi hom van die motorfiets geslinger en oor hom gery het.
White is ’n elektrisiën wat medies ongeskik verklaar is. Op 15 Julie het hy weer na die hospitaal gegaan om ’n spesialis te gaan sien.
“Ek het van 07:00 daar gesit en wag. Die ontvangsdame was blykbaar op verlof en almal het net daar gesit. Teen 13:45 het ek baie ongeduldig geraak en ek was in verskriklike pyn.”
’n Dokter het by een van die kamers uitgekom en met die pasiënte gepraat om te vra wie volgende aan die beurt is. White het hom genader om te hoor wat aangaan.
Hy was “miskien ’n bietjie ongeskik” deur vir die dokter te sê: “Jy praat f****n k**!”
Die dokter het White tóé glo met die vuiste bygedam. White het agteroor geval en “met die val die dokter met my kruk getref”.
Personeellede en veiligheidswagte moes die twee van mekaar trek.
“Ek was besig om vir sekuriteit en die vrou van menslike hulpbronne te verduidelik wat gebeur het toe hy my van agter bestorm.
“Hy wou my kakebeen breek!”
Toe die situasie weer ontlont is, het die dokter glo White se houtkrukke teen die grond stukkend gekap.
“Ek was bang hy steek my met die gesplinterde krukke,” het White gesê. Hy het nog ’n rukkie gewag en toe huis toe gegaan.
Hy is “skrikkerig” om terug te gaan hospitaal toe en het nog geen behandeling vir sy heup en been ontvang nie, het hy vertel.
“Nie eens pynpille of ander krukke nie. My been is amper besig om van my lyf af te vrot.”
Mnr. Mandla Sidu, woordvoerder van die gesondheidsdepartement, het gesê die hospitaalbestuur is bewus van die voorval.
“Ons is besig met voorlopige interne ondersoeke. Wanneer dit klaar is, sal ons ’n verklaring met die bevindinge en aanbevelings uitreik.
“Indien die dokter wel so opgetree het, sal sterk teen hom opgetree word.”
07-27-2009, 05:00 AM #4527
Dapper meisie kelder twee se planne
KIMBERLEY. – ’n Leerling van die stad, Chrizelde van Rooyen (18), is geloof vir haar koelkop-, kalm en vinnige optrede toe twee mans, wat onlangs uit die tronk vrygelaat is, by ’n huis in Newpark in die stad ingebreek het.
Mev. Wanda Esterhuizen, wat ’n week gelede in dié huis ingetrek het, en Chrizelde het gister groot lof vir die polisielede gehad wat binne minute op die toneel was en die twee verdagtes vasgetrek het. Een het in ’n hangkas weggekruip.
Chrizelde, ’n matriekleerling aan die Hoërskool Adamantia, wat alleen by die huis was, het vertel die twee mans het Vrydagmiddag aan die kombuisdeur geklop.
Sy het deur die venster geloer en hulle gesien. Sy het ook vir hulle geskree.
Sy het besef iets is verkeerd en by die voordeur uitgehardloop waar sy op die hoek van die straat iemand gekry het wat dadelik die polisie gebel het. Hulle het buite in die straat gewag.
Die twee mans het by die deur van ’n woonstel daar en by die kombuisdeur ingebreek. By die kombuisdeur kan duidelik gesien word hoe hulle dit met ’n voorwerp oopgeforseer het.
Esterhuizen sê sy was baie bekommerd oor Chrizelde toe sy by haar werk van die inbraak hoor, maar is baie trots op haar optrede.
Sy het haar pa, wat in die stad woon, mnr. Sarel van der Walt, gebel om dadelik te gaan kyk wat aangaan.
Konst. Sergio Kock sê die blitspatrollie het om 15:22 van die inbraak gehoor, was om 15:28 op die toneel en sekondes later is die twee verdagtes vasgetrek.
Albei is 21 jaar oud en is onlangs uit die tronk vrygelaat nadat hulle vonnisse van vyf jaar tronkstraf weens onderskeidelik roof en diefstal uitgedien het.
Die lede van die blitspatrollie het een van hulle gekry waar hy in ’n hangkas in die huis weggekruip het. Die ander een is in die woonstel gekry.
Die polisie het sakke gekry wat gereed gestaan het nadat klere, tekkies, toiletware, kleingeld en twee selfone met ’n waarde van altesaam sowat R10 000 ingepak is.
Dir. JJ van der Westhuizen, stasiekommissaris van die Kimberleyse polisiekantoor, het Chrizelde vir haar optrede geloof.
Hy het mense gevra om seker te maak dat hulle die telefoonnommers van hul plaaslike polisiekantoor, 10111 en hul sektorbestuurder byderhand het.
Kock het ’n beroep op mense gedoen om nie fietse, grassnyers, lere en ander artikels op plekke te sit waar dit gesteel kan word nie; om goeie slotte, ’n waghond en ’n alarmstelsel by jou huis te verseker; om altyd seker te maak alle hekke en deure is gesluit en vensters is toe; om op te let vir verdagtes wat rondloop en sien as jy werk toe ry; en om deel van die buurtwag te wees.
07-27-2009, 05:04 AM #4528
Kommissie begin met soektog na Nel se oorskot
‘n Kommissie van ondersoek het hierdie week begin met hul ondersoek na die omstandighede wat daartoe bygedra het dat die Staat daarin kon slaag om die oorskot van die 36-jarige Johan Nel van Louis Trichardt te verloor.
Johan is op 8 September verlede jaar op slag dood, nadat sy bakkie en ‘n vragmotor naby Brits in Noordwes Provinsie gebots het. Beide voertuie het uitgebrand, met Johan wat in sy bakkie verkool het. Tot vandag toe nog wag sy ouers, Frik en Sougnet, steeds om hul seun ‘n ordentlike begrafnis te gee, nadat die Staat sy oorskot verloor het.
Die kommissie van ondersoek is deur die premier van Noordwes aangestel. Die kommissie is getaak om eerstens uit te vind hoe Johan se oorskot verlore kon geraak het, maar ook om te kyk na ander probleme rakende die Noordwes Provinsie se staatslykshuise. Die ondersoek word hanteer deur twee mediese dokters, ‘n patoloog, ‘n advokaat en mev. Wilna Liebenberg, wat vanaf Januarie vanjaar al die Nel-egpaar behulpsaam is in hul soektog na hul seun se oorskot.
Die kommissie het Sondagoggend begin met hul ondersoek. Maandag het hulle besoek afgelê by die Departement van Gesondheid op Lichtenburg. Dieselfde dag het die kommissie ook met Frik en Sougnet vergader, waarna hulle die Departement van Gesondheid se staatslykshuis op Brits, asook die SAPD daar, besoek het. Dinsdag is die Departement van Gesondheid op Klerksdorp besoek.
Die Nel-egpaar was teen druktyd steeds in Noordwes. Volgens Frik sou daar Donderdag weer van hom en Sougnet bloed getrek word vir verdere DNS-toetse. Die toetse word hierdie keer gehanteer deur die forensiese tak in Pretoria en ‘n onafhanklike patoloog.
“Ons lei maar af dat die ondersoek sover redelik suksesvol is, maar of hulle al vir Johan gevind het, is steeds onduidelik,” het Frik Woensdagmiddag gesê.
07-28-2009, 04:37 AM #4529
Alarm gaan af, maar dit pla rowers nie
’n Rowerbende wat die hoofmeisie van die Hoërskool Waterkloof in Pretoria en haar pa aangehou het, was so arrogant dat hulle nie eens probeer vlug het toe hulle gehoor het die gewapende reaksie-eenheid is op pad nie.
Illana van Rooyen (18) en haar pa, mnr. Pieter van Rooyen (47), het Vrydagaand in hul huis in Waterkloofrif gesit en rugby kyk.
Hulle het die ligte omstreeks 22:45 afgesit om te gaan slaap.
Toe hulle die televisiekamer se deur oopmaak, het hulle in drie mans vasgekyk.
Een van die mans het ’n vuurwapen gehad, nog een ’n mes en die derde ’n boutsaag.
Illana en haar pa het aan die skreeu gegaan. Een van die mans het haar gegryp, haar mond toegedruk en haar aangesê om stil te bly.
Die ander twee het Van Rooyen by die eetkamer ingeneem en sy selfoon en beursie met R100 daarin gevat.
Intussen het Illana se jonger suster, Anzelle (15), wakker geword van vreemde stemme en haar pa wat Engels praat.
Anzelle het haar ma, Alida (45), gaan wakker maak.
Mev. Van Rooyen het die noodknoppie gedruk en haarself en Anzelle in die kamer toegesluit.
Die aanvaller wat Illana beetgehad het, het haar gelos toe hy die alarm hoor, maar die ander twee het hulle nie daardeur laat afsit nie.
“Hulle het nie gevlug toe hulle die alarm hoor nie,” het mnr. Van Rooyen gesê.
“Die motorhuisdeur en die voorste klein hek het oopgegaan. Ek het aan hulle gesê die reaksie-eenheid gaan kom en dat hulle moet weghardloop, want hulle gaan gevang word.
“Hy het net gesê ek moet die deur en die hek toemaak.”
Die rowers het mnr. Van Rooyen in die woonkamer ingeneem waar hulle sy baadjie en skoene uitgetrek het.
Toe die een man Illana los, het sy agter die deur gaan wegkruip en die Hi-Risk-veiligheidsmaatskappy gebel.
Veiligheidswagte en beamptes van die Brooklyn-polisiekantoor was binne minute op die toneel. Hulle het die rowers vermoedelik afgeskrik toe hulle die klokkie gelui het.
Terwyl Illana die deur gaan oopmaak het, het die rowers verby haar gehardloop op hul pad by die agterdeur uit.
“Ek was net heeltyd bang hulle skiet my pa,” het Illana gesê.
Dit het geblyk die rowers het toegang tot die huis verkry deur oor die elektriese heining om die erf te klim en die agterdeur oop te dwing.
Buurt mag afgesper word
Die Tshwane-metroraad het toestemming gegee dat Waterkloofrif afgesper word, het mnr. Pieter van Rooyen, misdaadslagoffer, gister gesê. Volgens hom is daar 173 huise in dié woonbuurt en is daar “geweldig baie misdaad”.
Die strate kan egter net afgesper word as al die inwoners wat vooraf onderneem het om geldelike bydraes daarvoor te lewer hul beloftes gestand doen, het hy gesê.
Die strate wat toegemaak sal word, is Ridgeviewweg, Bros?doringlaan en Wildebees-, Rooiribbok- en Louisstraat.
Die omheining sal spesifiek tussen die woonbuurt en die steengroef in Monumentpark wees. Inwoners van die steengroef kry dikwels die skuld vir die misdaad in die omgewing.
Robbers ignore house alarm
Pretoria – A gang of robbers who held up the head girl of Waterkloof High School in Pretoria and her father, didn't even try to flee when they heard the alarm go off.
Illana van Rooyen, 18, and her father Pieter van Rooyen, 47, were watching rugby in their house in Waterkloof Ridge on Friday night.
They switched off the lights at about 22:45 and prepared to go to bed.
When they opened the TV room door, three men stood in front of them. One of the men had a firearm, another had a knife and the third had a bolt saw.
Illana and her father started screaming. One of the men grabbed her, covered her mouth and told her to be quiet.
The other two took Van Rooyen to the dining room and took his cellphone and wallet, which contained R100.
Meanwhile Illana's younger sister, Anzelle, 15, woke up to the sound of strange voices in the house, and her father speaking English.
She went to wake her mother, Alida, 45, who pressed the panic button and locked herself and Anzelle in the room.
The attacker who had held Illana, let her go when he heard the alarm go off, but the other two didn't pay much attention to it.
"They didn't run away when they heard the alarm," said Pieter van Rooyen.
"The garage door and the front small gate opened. I told them the reaction unit would be coming and that they should run away because they would be caught.
"He just said I should close the door and the gate."
The robbers took him to the living room, where they took off his jacket and shoes.
Police, security guards on scene within minutes
When one of the men let Illana go, she hid behind the door and called the Hi-Risk security company.
Security guards and officials from the Brooklyn police station were on the scene within minutes. They presumably scared off the robbers when they pressed the doorbell.
When Illana went to open the door, the robbers ran past her to the back door.
"The whole time I was scared they would shoot my father," said Illana.
It appeared the robbers had gained access to the house by climbing over the electric fence and forcing open the back door.
07-28-2009, 04:39 AM #4530
Motoriste loop deur onder klippe op die N14
Minstens tien motors is eergisteraand op die N14-snelweg naby Diepsloot met klippe bestook.
Volgens mnr. Tobie Conradie van Roodepoort aan die Wes-Rand was hy omstreeks 23:00 van Centurion op pad huis toe toe hy klippe in die pad gesien lê het.
Die klippe was só gepak dat hy geen keuse gehad het as om in die regterbaan te ry nie.
Die volgende oomblik het Conradie ’n voetganger links van sy silwer Toyota Tazz opgemerk wat sy motor met klippe bestook het.
Een klip het die linkervoordeur getref en die spieëltjie afgebreek.
Conradie het dadelik vermoed rowers het die klippe in die pad gepak om motoriste te dwing om stil te hou en het daarom deur die enigste gaping gery.
“Ek het nie gedink iemand gaan my ook nog met klippe gooi nie.”
Hy het verbygejaag en by ’n Total-vulstasie sowat 10 km verder stilgehou. By die vulstasie was minstens tien ander motoriste wat ook deurgeloop het, het Conradie gister vertel.
Verskeie van die motors se vensters is stukkend gegooi en die bakwerk is beskadig.
Kapt. Patricia Simelane, woordvoerder van die Erasmia-polisiekantoor, het gesê een klag van kwaadwillige saakbeskadiging – wat met dié klipgooiery verband hou – is al hiér aangemeld.
Kapt. Dumisani Ndlazi, nog ’n woordvoerder, kon nie teen druktyd bevestig of so ’n klag by die Wierdabrug-polisiekantoor in Centurion aangemeld is nie.